CELEX: C2005/143/69
Language: lv
Date: 2005-06-11 00:00:00
Title: Lieta T-80/05: Prasība pret Eiropas Kopienu Komisiju, ko Hinrich Bavendam un citi iesniedza 2005. gada 17. februārī

11.6.2005   
            
            
               LV
            
            
               Eiropas Savienības Oficiālais Vēstnesis
            
            
               C 143/36
            
         Prasība pret Eiropas Kopienu Komisiju, ko Hinrich Bavendam un citi iesniedza 2005. gada 17. februārī
   (Lieta T-80/05)
   (2005/C 143/69)
   tiesvedības valoda — vācu
   Eiropas Kopienu Pirmās instances tiesā 2005. gada 17. februārī izskatīšanai ir iesniegta prasība pret Eiropas Kopienu Komisiju, ko cēla Hinrihs Bavendams [Hinrich Bavendam], ar dzīvesvietu Brēmenē (Vācija), Ginters Frihtnihts [Günther Früchtnicht], ar dzīvesvietu Brēmenē (Vācija), Hinrihs Gērkens [Hinrich Geerken], ar dzīvesvietu Brēmenē (Vācija), Hanss-Jirgens Veihauzens-Brinkmans [Hans-Jürgen Weyhausen-Brinkmann], ar dzīvesvietu Brēmenē (Vācija), Kurts-Hildebrands f. Einzīdels [Curt-Hildebrand v. Einsiedel], ar dzīvesvietu Lepcigā (Vācija), Kristīna Grēfina fon Šalla-Riokūra [Christina Gräfin von Schall-Riaucour], ar dzīvesvietu Ālenē-Forhelmā [Ahlen-Vorhelm] (Vācija), Ratiboras un Korvejas princis Francis-Albrehts Meternihs-Sandors [Franz-Albrecht Metternich-Sandor, Prinz von Ratibor und Corvey], ar dzīvesvietu Heksterā [Höxter] (Vācija), Šlēsvigas-Holšteinas princis Kristofs [Christoph Prinz zu Schleswig-Holstein], ar dzīvesvietu Tumbī [Thumby] (Vācija) un Šlosas Holtes-Štukenbrokas [Schloß Holte Stukenbrock] pilsēta (Vācija), kurus pārstāv T. Gīsens [T. Giesen], advokāts.
   Prasītāju prasījumi Pirmās instances tiesai ir šādi:
   
               —
            
            
               atcelt Komisijas 2004. gada 7. decembra lēmumu, ar ko atbilstīgi Padomes Direktīvai 92/43/EEK (1), pieņem Kopienas nozīmes teritoriju sarakstu
               
                           1)
                        
                        
                           kontinentālajam bioģeogrāfiskajam reģionam,
                        
                     
                           2)
                        
                        
                           Atlantijas bioģeogrāfiskajam reģionam,
                        
                     kas izziņoti ar dokumentu numuriem C(2004) 4031 un C(2004) 4032, ciktāl tie skar prasītāju īpašumtiesības uz šīm teritorijām vai tiesības apsaimniekot tās;
            
         
               —
            
            
               piespriest Eiropas Kopienu Komisijai atlīdzināt tiesāšanās izdevumus.
            
         Pamati un galvenie argumenti
   Prasītāji ir vai nu visu to teritoriju īpašnieki, vai lielu to teritoriju daļu īpašnieki, kuras ar apstrīdētajiem lēmumiem tika klasificētas kā Kopienas nozīmes teritorijas, kā rezultātā ir ierobežotas prasītāju īpašumtiesības.
   Prasītāji apgalvo, ka nav izpildīti atlases kritēriji klasifikācijai Kopienas nozīmes teritoriju sarakstā, jo dabisko dzīvotņu veidi un dominējošās sugas, kas nosaka klasifikāciju, [šajās teritorijās] vai nu nav pārstāvētas vispār, vai arī to ir pārāk maz.
   Tāpat prasītājas uzskata, ka:
   
               —
            
            
               ir būtiski pārkāptas formas prasības, kas paredzētas Direktīvas 92/43/EEK 6. panta 2., 3. un 4. punktā un 4. pantā;
            
         
               —
            
            
               ir pārkāpts Līgums, jo iekļaušana sarakstā ir notikusi, pamatojoties uz lēmumu, kurš jau valsts mērogā ir kļūdains;
            
         
               —
            
            
               ir notikusi pilnvaru nepareiza izmantošana, jo Komisija bez nekādiem izņēmumiem ir iekļāvusi sarakstā visas teritorijas, kas minētas Vācijas Federatīvās Republikas priekšlikumā.
            
         
      (1)  Padomes 1992. gada 21. maija Direktīva 92/43/EEK par dabisko dzīvotņu, savvaļas faunas un floras aizsardzību (OV L 206, 7. lpp.)